Document ID: 32000R2085

Komission asetus (EY) N:o 2085/2000,
annettu 2 päivänä lokakuuta 2000,
luvan antamisesta Intiasta peräisin olevien tekstiili- ja vaatetustuotteiden määrällisten rajoitusten siirroille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna komission asetuksella (EY) N:o 1987/2000(2), ja erityisesti sen 7 artiklan,
sekä katsoo seuraavaa:
(1) Euroopan yhteisön ja Intian välisessä yhteisymmärryspöytäkirjassa(3) tekstiilituotteiden markkinoille pääsyä koskevista järjestelyistä, joka parafoitiin 31 päivänä joulukuuta 1994, määrätään myönteisen huomion antamisesta Intian tietyille pyynnöille niin sanotusta "poikkeuksellisesta joustavuudesta".
(2) Intia on tehnyt tällaisen pyynnön 28 päivänä tammikuuta 2000.
(3) Intian pyytämät siirrot kuuluvat asetuksen (ETY) N:o 3030/93 7 artiklassa tarkoitettujen ja liitteessä VIII säädettyjen joustavuussäännösten soveltamisalaan.
(4) Yhteisymmärryspöytäkirjan 2 kohdan mukaisesti Intia teki 1 päivänä joulukuuta 1999 ilmoituksen WTO:lle yhteisymmärryspöytäkirjassa sovittuja tariffinimikkeitä koskevien tullien sitomisesta.
(5) Intian 1 päivänä joulukuuta 1999 tekemä ilmoitus ei ole täysin yhdenmukainen yhteisymmärryspöytäkirjan kanssa. Sopimuspuolten väliset neuvottelut ovat kuitenkin johtaneet keskinäisiin selvennyksiin. Sen vuoksi on asianmukaista myöntyä pyyntöön osittain ja vapauttaa jäljellä olevat poikkeukselliset joustot heti, kun Intia on muuttanut WTO:lle tekemäänsä ilmoitusta niiden tariffinimikkeiden osalta, joihin se on ilmoittanut soveltavansa tullin enimmäismäärää.
(6) Tässä asetuksessa säädetyt toimenpiteet ovat asetuksen (ETY) N:o 3030/93 17 artiklassa säädetyn tekstiilien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Intiasta peräisin olevien tekstiilituotteiden määrällisten rajoitusten siirroille annetaan lupa kiintiövuoden 2000 osalta tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä lokakuuta 2000.

Labels: 3
18
1